
REFERAT

privind instituirea taxei pentru accesul publicului vizitator la Grădina Zologică Timişoara.

Grădina Zoologică a Municipiului Timişoara a fost redeschisă pentru public după o perioadă de timp în care au fost realizate numeroase lucrări de investiţii pentru amenajarea şi crearea de habitate, care să asigure condiţii de bunăstare a animalelor sălbatice aflate in captivitate.

Având în vedere Hotărârea Consiliului Local al municipiului Timişoara de înfiinţare a Serviciului Public de Administrare a Grădinilor Zoologice şi Botanice nr. 587/19.12.2006, în subordinea primarului şi a regulamentului de ordine interioară, finanţarea cheltuielilor curente şi de capital ale serviciului se asigură din subvenţii de la bugetul local şi din venituri proprii.

Grădina Zoologică furnizează servicii cu scop educativ şi de agrement.
Având in vedere cele enumerate mai sus, în conformitate cu prevederile articolului 36, alin. 4, lit. c, respectiv art. 45 alin. 2 lit. c din Legea 215/2001, privind administraţia publică locală cu modificările şi completările ulterioare, art. 27 şi art. 30 din Legea nr. 273/29.06.2006, privind finanţele publice locale, propunem aprobarea unei taxe de acces la grădina zoologică, cu următoarele tarife:
· 1 (un) leu pentru copii până la vârsta de 14 ani; 
· 3 (trei) lei pentru adulţi;
· 5(cinci) lei pentru familie compusă din doi adulţi şi un copil. Orice alt copil sau adult, va plăti conform taxei individuale stabilite mai sus.
         Taxa propusă este stabilită în corelaţie cu alte taxe aprobate de Consiliul judeţean la nivelul Municipiului Timişoara şi taxe stabilite de grădini zoologice din ţară.
Veniturile obţinute vor fi folosite pentru finanţarea cheltuielilor curente de înteţinere şi funcţionare a serviciului.

